
H O T Ă R Â R E A
nr. 349 din 02.10.2019
privind stabilirea categoriilor de persoane fizice scutite de la plata taxei locale de salubrizare pentru activitățile  de precolectare, colectare și transport a deșeurilor menajere și a celor asimilate acestora, sortare și depozitare controlată a deșeurilor menajere de pe raza administrativ-teritorială a comunei Giarmata aferente anului 2019

CONSILIUL LOCAL al comunei Giarmata, județul Timiș, întrunit în ședința extraordinară din data de 02.10.2019:
     Având în vedere : 
· H.C.L  prin care a fost stabilită taxa locală de salubrizare iîn sarcina persoanelor fizice  pentru activitatile  de precolectare , colectare si transport a deseurilor menajere si a celor asimilate acestora , inclusiv a deș eurilor toxice din deseurile menajere , cu exceptia celor cu regim special , sortarea si depozitarea controlata a deseurilor menajere in aria administrativ teritoriala a comunei Giarmata precum si  alocarea unor fonduri din cadrul bugetului local pentru sprijinirea serviciului mai sus mentionat aferente anului 2019;
·  referatul comun al compartimentelor de impozite si taxe și asistență socială din cadrul Primariei comunei Giarmata prin care se propun categoriile de persoane care să fie exceptate de la plata taxei locale de salubrizare ;
· 	Avand in vedere Contractul incheiat intre Consiliul Local Giarmata si SC GOSPODĂRIE COMUNALĂ GIARMATA SRL avand ca si obiect concesiunea  serviciului public de salubrizare respectiv a activitatilor  de precolectare, colectare si transport a deseurilor menajere si a celor asimilate acestora , inclusiv a deseurilor toxice din deseurile menajere , cu exceptia celor cu regim special, sortarea si depozitarea controlata a deseurilor menajere ;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică; 
         În temeiul art. 129 alin. (2) lit. b), art. 139 alin. (1) și 196 alin. (1) lit. a) din Ordonanţa de Urgenţă  nr. 57/2019 privind Codul administrativ;
       H  O  T  Ă  R  Ă  Ş  T  E   :

		ART.1. Se aprobă începând cu trimestrul IV al anului 2019 scutirea de la plata taxei locale, pentru prestarea serviciului de salubrizare respectiv a activităților  de precolectare, colectare și transport a deșeurilor menajere și a celor asimilate acestora, inclusiv a deșeurilor toxice din deșeurile menajere, cu excepția celor cu regim special, sortarea și depozitarea controlată a deșeurilor menajere, din aria administrativ teritorială a comunei Giarmata, pentru următoarele categorii : 

· persoanele cu handicap încadrate în grad de handicap care dă dreptul la asistent personal sau indemnizației de handicap;
· beneficiarii de ajutor social conform Legii 416/2001; 
· persoane vârstnice sau persoane singure care conform anchetei sociale pot beneficia de acest drept.

		ART. 2 . Se aprobă plata din bugetul local a sumelor necesare pentru plata contractelor persoanelor menționate la articolul anterior către prestatorul serviciului de salubrizare.  În acest sens, prin intermediul unei rectificări bugetare, vor fi alocate sumele necesare.
		ART. 3. Prezenta hotărâre a fost adoptată cu un nr. de 14 voturi „pentru”, 0 „abțineri”, 		0  „împotrivă”.
	ART. 4. Prezenta hotărâre se comunică :
· Instituției Prefectului -  Județul Timiș;
· Primarului Comunei Giarmata;
· Serviciul Contabilitate, Buget, Finanțe, Achiziții Publice și Fonduri Structurale, Taxe și Impozite;
· Compartimentului Asistență Socială;
· SC Gospodărie Comunală Giarmata SRL;
· se va afișa.

